
Здравейте, на 05.09.2020 г. придобих право на пенсиониране и на 09.09.2020 г подадох всички необходими документи в НОИ Бургас. В момента работя на срочен договор, който изтича в началото на м. октомври. Интересувам се, имам ли право на обезщетение при пенсиониране в размер на 2 брутни заплати. При този работодател работя трета поредна година през летния сезон.
==========================================================================================================================================================================================================================================================================================================================================================================

 

Когато работникът придобие право на пенсия за осигурителен стаж и възраст, работодателят може да прекрати трудовия договор. За да упражни правото си работодателят следва да отправи писмено предизвестие до работника или служителя.  

Срокът на предизвестие, когато работникът е работил по безсрочен трудов договор е 30 дни, доколкото страните не са уговорили по-дълъг срок, но не повече от 3 месеца. Ако работникът е работил по срочен трудов договор, срокът на предизвестието е 3 месеца, но не повече от остатъка от срока на договора. Трудовият договор се прекратява с изтичане на срока на предизвестието. Същото право работодателят има и когато на работника е отпусната пенсия за осигурителен стаж и възраст в намален размер. При прекратяване на трудовото правоотношение, след като работникът е придобил право на пенсия за осигурителен стаж и възраст, той има право на обезщетение от работодателя. Правото на обезщетение възниква независимо от основанието, на което е прекратен трудовия договор. Без значение по чия инициатива е прекратен трудовият договор – от работника или работодателя, както няма и значение на какво основание работодателят е прекратил трудовото правоотношение.  

Накратко казано – имате право на обезщетение от 2 брутни заплати при прекратяване на трудовото правоотношение, сгита то да не е допълнително.


